La “Escola d’Estiu” de Paterna obre el termini d'inscripció amb rebaixes en el preu de fins a un 33% respecte a l’any passat
23/05/2016

# La “Escola d’Estiu” de Paterna obre el termini d'inscripció amb rebaixes en el preu de fins a un 33% respecte a l’any passat

[![Campanya Escola d’Estiu](/images/noticias/2016/05/escolaestiu_noticia.jpg)](/images/noticias/2016/05/escolaestiu_noticia.jpg)

23.05.2016

Les inscripcions poden realitzar-se per internet a través de la web de l'empresa municipal [www.serviciosdepaterna.es](http://www.serviciosdepaterna.es/es/inscripciones) o presencialment en les oficines del SIAC

L'Ajuntament de Paterna, a través de la Regidoria d'Educació, Joventut i Esports, ha obert el termini d'inscripció per la Escola d’Estiu municipal que se celebrarà del 27 de juny al 22 de juliol en diferents centres escolars públics del municipi.

Durant tot un mes, els col•legis Antonio Ferrandis, Villar Palasí, Vicente Mortes, Jaime I i La Font obriran les seues portes de 09:30 a 13:30 hores perquè els nens i nenes gaudeixin d'activitats lúdiques i tallers a l'aire lliure.

Una de les principals novetats d'aquest any és la rebaixa en el preu en la matricula, que en alguns casos pot aconseguir fins a un 33% menys respecte als preus de l'any passat que va aprovar el PP. “Per exemple, una família que vullga deixar al seu fill en aquesta escola durant 15 dias pagarà 50€ respecte als 75€ de l'any passat”, ha explicat el regidor d'Educació, Joventut i Esports, José Manuel Mora al mateix temps que ha indicat que “el mateix cas, però amb menjador, pagarà aquest any 80 euros enfront dels 105 euros de l'any passat”.

“La Escola d’Estiu és un servei públic amb el qual busquem ajudar a pares i mares a conciliar la vida familiar i laboral i, per això, volem que sigui accessible a tots els veïns i veïnes”, defensa Mora en referència a l'horari de escola matinera (7:30 a 9:30) i vespertina (15-17) que ofereix aquest servei, amb un cost addicional de 26 euros cadascuna.

Per facilitar les inscripcions s'ha habilitat un apartat a la web de l'empresa municipal Gestió i Serveis de Paterna www.serviciosdepaterna.es perquè puguen realitzar-se per internet o bé presencialment en les oficines del SIAC de l'Ajuntament i dels centres socials de la Canyada i Lloma Llarga.